Պետր Կորդա

**Պետր Կորդա** (, ), չեխ նախկին պրոֆեսիոնալ թենիսիստ։ Ավստրալիայի թենիսի բաց առաջնության մենախաղի (1998 թվական) և տղամարդկանց զուգախաղի (1996 թվական) մրցաշարերի հաղթող, Մեծ Սաղավարտի գավաթի հաղթող 1993 թվականին։ 1998 թվականին որակազրկվել է դոպինգի օգտագործման համար։

## Մարզական կարիերա
### 1984-1989 թվականներ
1984 թվականին, 16 տարեկան հասակում, Պետր Կորդան դառնում է Չեխոսլովակիայի չեմպիոն պատանիների շրջանում (մինչև 18 տարեկանների կարգում)։ 1985 թվականին նա հաղթանակ է տանում Ֆրանսիայի բաց առաջնության մրցաշարի պատանեկան զուգախաղում, իր հայրենակից Ցիրիլ Սուկի հետ զույգով։ 1986 թվականին նա հաղթում է Ուիմբլդոնի մրցաշարի պատանիների զուգախաղի մրցաշարում՝ նույնպես Սուկի հետ։ 1987 թվականին, պրոֆեսիոնալ թենիսում իր առաջին տարում, նա հասնում է մինչև Կիցբյուելի «Գրան-Պրի» մրցաշարի զուգախաղի կիսաեզրափակիչ, Սուկի հետ զույգով, իսկ այնուհետև մինչև Պալերմոյի «Գրան-Պրի» մրցաշարի եզրափակիչ, մեկ այլ հայրենակից Տոմաշ Շմիդի հետ միասին։ Նա նաև հաղթում է «Չելենջեր» դասի իր առաջին պրոֆեսիոնալ մրցաշարում, Բուդապեշտի մրցաշարի մենախաղում։ 1988 թվականին, Մյունխենի «Գրան-Պրի» մրցաշարի քառորդ եզրափակիչ դուրս գալուց հետո, Կորդան մտնում է ATP դասակարգման վարկանիշային աղյուսակի մենախաղի 100 լավագույն թենիսիստների մեջ։ Զուգախաղում նա շահում է իր առաջին երկու «Գրան-Պրի» մրցաշարերը՝ Գշտադում (Միլան Շրայբերի հետ) և Պրահայում և մրցաշրջանն ավարտում է զուգախաղի լավագույն 50 թենիսիստների շարքում։ Այդ թվականից նա նաև մասնակցում է Դևիսի Գավաթի խաղարկությունում՝ Չեխոսլովակիայի ազգային հավաքականի կազմում։ Հաջորդ տարի նա առաջին անգամ հասնում է մինչև «Գրան-Պրի» մենախաղի մրցաշարի եզրափակիչ, իսկ զույգով հաղթում է ևս մեկ «Գրան-Պրի» մրցաշարում և ևս երեք անգամ խաղում է եզրափակիչում, մրցաշրջանն ավարտելով զուգախաղի 30 ուժեղագույն թենիսիստների շարքում։

### 1990-1993 թվականներ
1990 թվականին Կորդան իր առաջին հաղթանակն է տանում համաշխարհային թենիսի առաջին տասնյակի թենիսիստի նկատմամբ։ Դա տեղի է ունենում Ֆիլադելֆիայի մրցաշարում, որտեղ քառորդ եզրափակիչում նա հաղթում է աշխարհի 10-րդ ռակետ Ջեյ Բերգերին։ Սակայի գքխավոր հաջողությունների նա հասնում է կրկին զուգախաղում։ Սկզբում Շմիդի հետ հաղթում է ATP «Մասթերս» շարքի Մոնտե Կարլոյի մրցաշարում, ամենահեղինակավորը նոր կազմավորված ATP տուրում, իսկ այնուհետև, Գորան Իվանիշևիչի հետ միասին, հեսնում է մինչև Ֆրանսիայի բաց առաջնության եզրափակիչ, ճանապարհին առավելության հասնելով երեք «դասակարգված» զուչգերի նկատմամբ, այդ թվում աշխարհի առաջին զույգ Ռիկ Լիչին և Ջիմ Պյուին։ Ֆրանսիայի բաց առաջնությունից հետո նա բարձրանում է զուգախաղի դասակարգման աղյուսակի 10-րդ հորիզոնական։

1991 թվականը Կորդայի համար դառնում է առավել հաջողակ մենախաղում։ Նա հինգ անգամ խաղում է ATP մրցաշարերի եզրափակիչներում և նրանցից երկուսում հաղթանակ է տանում՝ Նյու Հեյվենում և Բեռլինում։ Այդ նույն մրցաշարերում նա հաղթում է նաև զուգախաղում։ Մրցաշրջանի ընթացքում նա չորս անգամ առավելության է հասնում առաջին տասնյակի թենիսիստների նկատմամբ, այդպիսի երկու հաղթանակ տանելով Մոնրեալի ATP «Մասթերս» շարքի եզրափակիչի ճանապարհին։ Արդյունքում, նա մրցաշրջանի վերջում առաջին անգամ մտնում է մենախաղի ուժեղագույն տասնյակի մեջ։ 1992 թվականին նա հաղթում է մենախաղի երկու մրցաշարերում և, չհանդիպելով ոչ մի «դասակարգված» մրցակցի, հասնում է մինչև Ֆրանսիայի բաց առաջնության եզրափակիչ, որտեղ զիջում է աշխարհի առաջին ռակետ Ջիմ Կուրիեին։ Մրցաշրջանի վերջում նա խաղում է միանգամից երկու ամփոփիչ մրցաշարերում՝ ATP Աշխարհի առաջնությունում և Մեծ Սաղավարտի գավաթում։ Երկու դեպքում էլ նրան չի հաջողվում դուրս գալ քառորդ եզրափակիչ, սակայն նա մրցաշրջանն ավարտում է դասակարգման աղյուսակի 6-րդ հորիզոնականում։ Բացի դրանից, նա Չեխոսլովակիայի հավախականի հետ միասին հասնում է մինչև Աշխարհի թիմային գավաթի եզրափակիչ, մենախաղային և զուգախաղային յոթ հանդիպումներում տանելով հինգ հաղթանակ։

1993 թվականին Կորդան հաղթում է զուգախաղի երեք մրցաշարերում, նրանցից երկուսը շարքում և Ստեֆան Էդբերգի հետ հասնում է մինչ Ֆրանսիայի բաց առաջնության եզրափակիչ։ Մենխաղում նա դուրս է գալիս Ավստրալիայի բաց առաջնության քառորդ եզրափակիչ և ԱՄՆ բաց առաջնության չորրորդ շրջան, երկրորդ տարին անընդմեջ իրավունք նվաճելով մասնակցելու Մեծ Սաղավարտի գավաթում, որը նա անսպասելիորեն հաղթում է, հերթականությամբ առավելության հասնելով Ալեքսանդր Վոլկովի, Սերխի Բրուգերայի, Փիթ Սամփրասի և Միխաել Շտիխի նկատմամբ։ Այդ մրցաշարը Կորդայի համար դառնում է այդ մրցաշրջանում շահած միակ մենախաղային մրցաշարը։

### 1994-1998 թվականներ
1994 և 1995 թվականներին Կորդային չի հաջողվում հաղթել ոչ մենախաղային, ոչ զուգախաղային մրցաշարերում։ Նա երկու անգամ հասնում է մենախաղի եզրափակչի և երեք անգամ՝ զուգախաղի։ 1995 թվականի կեսերին նա, չնայած որ շարունակում է առանձին խաղերում կանոնավորապես հաղթել համաշխարհային թենիսի էլիտայի ուժեղագույն ներկայացուցիչներին, ինքն անձամբ իջնում է հարյուրյակի երկրորդ կեսը՝ մայիսի վերջին նա զբաղեցնում է դասակարգման աղյուսակի 60-րդ հորիզոնականը։ Զույգերում նա 1994 թվականի երկրորդ կեսն անց է կացնում առաջին հարյուրյակի սահմաններից դուրս։

Կորդայի նոր առաջընթացը սկսվում է ճողվածքի հեռացման վիրահատությունից հետո, որից նա տառապում էր նախորդ տարիներին, 1996 թվականի հունվարին, երբ նա կրկին հաղթում է Դոհայի մրցաշարի մենախաղում, իսկ այնուհետև Ստեֆան Էդբերգի հետ զույգով հաղթում է Ավստրալիայի բաց առաջնությունում, ճանապարհին պայքարից դուրս թողնելով երկու «դասակարգված» զույգի։ Դրանից հետո, նա կարիերայում երկրորդ անգամ դուրս է գալիս Աշխարհի թիմային գավաթի եզրափակիչ, մենախաղում հաղթանակի հասնելով չորս խաղից չորսում և զուգախաղում երկու հաղթանակ տանելով երեք խաղերում։ Այնուամենայնիվ, եզրափակիչում չեխերը զիջում են շվեյցարացիներին։ Կորդան մրցաշրջանն ավարտում է 30 ուժեղագույն թենիսիտների շարքում ինչպես մենախաղում, այնպես էլ զուգախաղում։

1997 թվականին Կորդան չորս անգամ հասնում է մինչև մրցաշարերի մենախաղի եզրափակիչ և հաղթում է նրանցից մեկում՝ Շտուտգարտում։ Այդ հաղթանակից հետո նա վերադառնում է ATP դասակարգման առաջին տասնյակ։ 1998 թվականը նա սկսում է երկու անընդմեջ հաղթանակով՝ Դոհայում և Ավստրալիայի բաց առաջնությունում, որից հետո բարձրանում է վարկանիշային աղյուսակի երկրորդ հորզոնական։ Նա երրորդ անգամ հասնում է Աշխարհի թիմային գավաթի եզրափակիչ, հաղթելով մենախաղի իր չորս խաղերից երեքում։ Մրցաշրջանի ընթացքում նա չորս անգամ հնարավորություն ուներ զբաղեցնել վարկանիշային աղյուսակի առաջին հորիզոնականը, սակայն ոչ մի անգամ չկարողացավ իրացնել այդ հնարավորությունը։

1998 թվականի Ուիմբլդոնի մրցաշարի ընթացքում Կորդայի մեզի անալիզում հայտնաբերվում է նանդրոլան արգելված դեղամիջոցը։ Տարվա վերջին Կորդան, ով պնդում էր, որ չի օգտագործել նանդրոլոնը, Թենիսի միջազգային ֆեդերացիայի (ITF) կողմից որակազրկման է ենթակվում մեկ տարով, սակայն նրանից հետո, երբ որակազրկման ժամկետն ավարտվում է, չի կարողանում վերականգնել մրցաշարերում լիակատար մասնակցությունը և ավարտում է մարզական կարիերան։

## Անձնական կյանք
Պետր Կորդան ամուսնացած է չեխ նախկին թենիսիստհուհի Ռեգինա Ռայխրտովայի հետ (ամուսնությունում Կորդովա)։ Կորդա զույգն ունի երեք երեխա՝ դուստրեր Ջեսիկան և Նելին զբաղվում են գոլֆով (Ջեսիկան Պրոֆեսիոնալ գոլֆի կանանց ասոցիացիայի պատմության մեջ ամենաերիտասարդ հաղթողներից մեկն է), իսկ որդին՝ Սեբաստիանը, գնացել է ծնողների հետքերով, հրապուրվելով թենիսով։

## Հետաքրքիր փաստեր
* Կորդան տափօղակով հոկեյի հանրահայտ դարպասապահ Դոմինիկ Հաշեկի լավագույն ընկերն է։ Նագանոյի Օլիմպիադայում չեխական հավաքականի հաղթանակից հետո, Կորդան պատվիրում է ռակետի 25 կրկնօրինակ, որով նա դրանից առաջ հաղթել էր Ավստրալիայի բաց առաջնությունում և Հաշեկին, թիմի մյուս հոկեյիստներին և հավաքականի մարզիչներին նվիրում է անվանական ռակետներ, ի հիշատակ օլիմպիական հաղթանակի։

## Եզրափակիչների մասնակցությունների վիճակագրություն
### Մեծ Սաղավարտի եզրափակիչներ (4)

### Մենախաղ 2 (1 տիտղոս, 1 պարտություն)

### Տղամարդկանց զուգախաղ 2 (1 տիտղոս, 1 պարտություն)

## Մրցաշարերի եզրափակիչների մասնակցության վիճակագրություն (51)

### Մենախաղ (27)
#### Հաղթանակներ (10)

#### Պարտություններ (17)

### Զուգախաղ (24)
#### Հաղթանակներ (10)

#### Պարտություններ (14)

## Մենախաղի մրցաշարերի վիճակագրություն

## Զուգախաղի մրցաշարերի վիճակագրություն

## Ծանոթագրություններ

## Աղբյուրներ
* Պետր Կորդան ATP կայքում
* Պետր Կորդան ITF կայքում 
* Պետր Կորդան Դևիսի Գավաթի մասնակցի կայքում

Կատեգորիա:1968 ծնունդներ
Կատեգորիա:ԱՄՆ-ի թենիսի բաց առաջնություն
Կատեգորիա:Ավստրալիայի թենիսի բաց առաջնություն
Կատեգորիա:Հունվարի 23 ծնունդներ
Կատեգորիա:Ուիմբլդոնի մրցաշար
Կատեգորիա:Չեխ թենիսիստներ
Կատեգորիա:Ֆրանսիայի թենիսի բաց առաջնություն